નડિયાદ કોલેજ રોડ પર આવેલ નવનિર્મિત અદ્યતન સુવિધાવાળી ડૉ. એન.ડી દેસાઇ ફેકલ્ટી ઓફ મેડિકલ સાયન્સ અને રિસર્ચ હોસ્પિટલમાં રવિવારે સવારે સ્નેહ મિલન સમારોહનું આયોજન કરાયું હતું. આ સમારોહમાં યુનિ.ના કુલપતિ એચ.એમ.દેસાઇએ જણાવ્યું હતું કે, આ સંસ્થા દ્વારા હાલ ૩૫૦ પથારીની હોસ્પિટલ કાર્યરત થઇ છે. આવનારા સમયગાળામાં પથારી સંખ્યા વધતાં ૭૦૦ પથારીની હોસ્પિટલ તૈયાર થશે. ગુજરાતની પ્રથમ અદ્યતન સુવિધાવાળી હોસ્પિટલમાં સ્ત્રી રોગ, હ્દય રોગ, ચામડી રોગ. બાળકોના રોગ સહિત તમામ રોગનું નિદાન દર્દીઓને તમામ પ્રકારની સારવાર નિ:શુલ્ક મળશે. આપરેશન, દવાઓ વિગેરે વિનામૂલ્યે મળશે. તાત્કાલિક ૨૪ કલાક દર્દીઓ માટે સેવા ઉપલબ્ધ છે. જ્યારે હોસ્પિટલમાં સર્જન આંખના નિષ્ણાંત, હાડકાં, નાકા- કાન-ગળાના નિષ્ણાંત, સ્ત્રીઓના માનસિક આરોગ્ય, નિષ્ણાંત, છાતીની બીમારી, બાળકોના નિષ્ણાંત સહિત અન્ય રોગના નિષ્ણાંત ડોકટોની સેવા સવારે ૯થી સાંજે ૪ કલાક સુધી ઉપલબ્ધ રહેશે. હાલ હોસ્પિટલમાં ૪૦ ડોકટરો સેવાઓ આપી રહ્યા છે. આગામી પાંચ વર્ષમાં ૮૦થી વધુ નિષ્ણાંત ડોકટરો સેવા આપશે.